АҞӘА, лаҵара 24 - Sputnik. Иамал аҳҭнықалақь Салехард аԥшьаша ауха асы рацәаны илеит. Аслеира ахҟьа-ԥҟьақәа рықәгара иаҿуп 14 ак атехника ҳәа аанацҳауеит РИА Новости.
"Иамал аҳҭнықалақь Салехард аԥшьаша ауха асы рацәаны илеит. Амҩатә маҵзурақәа аусуратә режим ҷыдахь ииагоуп. Уахи-ҽни амҩақәа рахь ицәырҵуеит атехника ҷыда", - ҳәа аҳәоит аҭыԥантәи амуниципалитет адырраҭараҿы.
Аслеира ахҟьа-ԥҟьақәа рықәгара иаҿуп 14 ак атехника ҳәа аанацҳауеит аусбарҭа.
"Раԥхьа иргыланы ауаажәларратә транспорт ахьныҟәо амҩақәа ррыцқьара иаҿуп, идрыцқьоит атротуарқәагьы. Аҩнқәа рышҭақәа рҿы асы ықәыргоит анапхгаратә еилахәырақәа", - ҳәа аҳәоит Салехард ахадара асаит аҿы.
Аҳаиртә баӷәаза "Рощино" онлаин-табло аҟны иарбоуп ареисқәа шаанкылоу. Уи адагьы аусура аанкылоуп апаром Салехард - Лабытнанги.